“કેવું ગયું પેપર?” એવું પૂછવાની ઈચ્છા થઈ પણ ન પૂછી શકી. હું પણ એની પાછળ પાછળ અમારા રૂમમાં આવી. સ્ટડી ટેબલ પરના ટેબલ લેમ્પના અજવાળે થોથાઓ ઊંચકી ઊંચકીને એ એમાંથી જોઈ કશુંક ટીક કરતી હતી. ધરા એમબીબીએસ કરે છે, ફર્સ્ટ યરમાં છે. હું થોડો સમય આમ એને રેફરન્સ બુક્સ ઉથલાવતી જોઈ રહી. પછી ડ્રેસિંગ ટેબલ પર બેઠી અને સાઈડ બૉકસ ખોલ્યું. અંદર જાતજાતની ટ્યુબ, મોશ્વરાઈઝેશન, પાઉડર ને બીજો મેકઅપનો સામાન હતો. મેં એના પર સહેજ હળવો સ્પર્શ કર્યો અને પ્છી અરીસામાં મારા ચહેરાને જોયો. અંધારામાં મને મારો ચહેરો જોવો ગમ્યો. રૂમની મેઈન લાઈટ અચાનક શરૂ થઈ, ધરાએ કરી હતી. અરીસો મને જોઈને ભડક્યો હોય એવું લાગ્યું. મેં ધરા તરફ જોયું.